Hierro

Hierro (spansk: El Hierro) er den vestligste og sørligste av Kanariøyene. Den tilhører den autonome regionen Kanariøyene og provinsen Santa Cruz de Tenerife. Øya har en befolkning på 10 587 (2016). Valverde er største by på øya. Geografi Øya er en skjoldvulkan. I oktober 2011 startet et undersjøisk utbrudd utenfor sørspissen av øya. Det varte til mars 2012. Høyeste punkt er Malpaso som når 1501 moh. Et 277,7 km² stort område som omfatter deler av øyas landareal og tilstøtende hav er vernet som biosfærereservat. Politikk og forvaltning Øya har et folkevalgt øyråd (cabildo insular), Cabildo de El Hierro. Det er i tillegg tre kommuner på øya: Valverde, La Frontera og El Pinar. Samferdsel Ved Valverde ligger øyas flyplass, som per april 2017 hadde forbindelse med Gran Canaria og Tenerife trafikkert av flyselskapet Binter Canarias. I 2016 hadde flyplassen 156 439 passasjerer, en økning på 6,6 % fra året før. Puerto de La Estaca på østkysten har fergeforbindelse med Tenerife. Referanser Eksterne lenker Offisielt nettsted (en) El Hierro – kategori av bilder, video eller lyd på Commons (en) El Hierro – galleri av bilder, video eller lyd på Commons El Hierro, Turismo de Canarias Liste over alle plantearter på øya - Flora de Canarias